open-index/open-wikipedia-markdown huggingface dataset:
Χίλια γραμμάρια

***Χίλια γραμμάρια*** () είναι ανθολογία διηγημάτων που συγκεντρώνει έργα σημαντικών συγγραφέων της λογοτεχνίας των ερειπίων της μεταπολεμικής γερμανικής λογοτεχνίας. Το βιβλίο εκδόθηκε το 1949 από τον Βόλφγκανγκ Βάιραουχ.

## Παρουσίαση
Η συλλογή *Χίλια Γραμμάρια* περιλαμβάνει 35 διηγήματα. Θεωρείται ένα από τα σημαντικότερα έργα της βραχύβιας (1945-1949) λογοτεχνικής περιόδου γνωστής ως λογοτεχνία των ερειπίων ή λογοτεχνία της κάθαρσης (κάθαρση από τη ναζιστική ιδεολογία) που σηματοδότησε την αναγέννηση της γερμανικής λογοτεχνίας μετά το τέλος του Γ΄ Ράιχ. Εκτός από διηγήματα συγγραφέων που δραστηριοποιούνταν εκείνη την εποχή, το βιβλίο περιλαμβάνει πέντε διηγήματα από την ευρωπαϊκή και γερμανική λογοτεχνία του 18ου και 19ου αιώνα, των Φρίντριχ Χέμπελ, Χάινριχ φον Κλάιστ, Γκυ ντε Μωπασάν, Άντον Τσέχωφ και Γιόχαν Πέτερ Χέμπελ, που παρατίθενται για τον εντοπισμό ομοιοτήτων και διαφορών μεταξύ της λογοτεχνικής παράδοσης και της νεότερης λογοτεχνίας.

Θεματικά, τα έργα πραγματεύονται θέματα τυπικά της λογοτεχνίας της άμεσης μεταπολεμικής περιόδου. Εξερευνώνται τραυματικές εμπειρίες στο μέτωπο, σε στρατόπεδα συγκέντρωσης και στις πόλεις κατά τη διάρκεια του Β' Παγκοσμίου Πολέμου. Η ζωή στις κατεστραμμένες πόλεις κατά τη διάρκεια και μετά τον πόλεμο απεικονίζεται κυρίως από την οπτική γωνία απλών ανθρώπων. Οι ιστορίες συχνά κυμαίνονται μεταξύ μηδενισμού και συγκρατημένης αισιοδοξίας. Η προσέγγιση των ιστοριών είναι γενικά απλή και σαφής ως προς τη γλώσσα.

Εξίσου σημαντικός με τα λογοτεχνικά έργα της ανθολογίας είναι και ο επίλογος του Βάιραουχ, στον οποίο ο συγγραφέας εισήγαγε τον όρο «λογοτεχνία της κάθαρσης» και σκιαγραφεί τις βασικές αρχές της. 
## Παραπομπές


Κατηγορία:Γερμανικά διηγήματα
Κατηγορία:Ανθολογίες
Απολλώνιο τετράπλευρο

Στην γεωμετρία, **Απολλώνιο τετράπλευρο** λέγεται ένα τετράπλευρο στο οποίο τα δύο γινόμενα των απέναντι πλευρών του είναι ίσα. Δηλαδή, το τετράπλευρο \rm AB\Gamma\Delta είναι Απολλώνιο αν
:\rm AB \cdot \Gamma\Delta = B\Gamma \cdot \Delta A.

## Ειδικές περιπτώσεις
* Τα δελτοειδή τετράπλευρα, δηλαδή τα τετράπλευρα \rm AB\Gamma\Delta με \alpha = \rm AB = B\Gamma και \beta = \rm \Gamma\Delta = \Delta A,  είναι Απολλώνια τετράπλευρα.
* Ένα Απολλώνιο τετράπλευρο το οποίο είναι εγγγράψιμο σε κύκλο λέγεται αρμονικό τετράπλευρο.

## Στην γεωμετρία της αντιστροφής
Τα Απολλώνια τετράπλευρα έχουν σημαντικό ρόλο στην γεωμετρία της αντιστροφής καθώς κάθε μετασχηματισμός Μέμπιους διατηρεί την παραπάνω ιδιότητα, και επίσης κάθε συνεχής μετασχηματισμός που διατηρεί την παραπάνω ιδιότητα για κάθε Απολλώνιο τετράπλευρο είναι μετασχηματισμός Μέμπιους.

## Δείτε επίσης
* Περιγράψιμο τετράπλευρο τετράπλευρο στο οποίο το *άθροισμα* των απέναντι πλευρών είναι το ίδιο. 

## Παραπομπές


Κατηγορία:Τετράπλευρα
Ροτρού (αρχιεπίσκοπος της Ρουέν)

μικρογραφία|150εσ|Η αρχιεπισκοπική σφραγίδα τού Ροτρού.

Ο **Ροτρού**, αγγλ.: *Rotrou* ή Rotrodus ή Rotrode ή Rothrud (απεβ. π. στις 27 Νοεμβρίου 1183  ) ήταν επίσκοπος τού Εβρέ από το 1140  και 25ος αρχιεπίσκοπος τής Ρουέν από το 1165, έναν χρόνο μετά το τέλος τού αρχιεπισκόπου Ούγου Δ΄, μέχρι το δικό του τέλος το 1183 ή το 1184. Ήταν ο 4ος γιος τού Ερρίκου ντε Μπώμοντ 1ου κόμη τού Γουόρικ, και τής Μαργαρίτας, κόρης τού Γοδεφρείδου Β΄ τού Περς. Ήταν επίσης ο αρχιδικαστής (justiciar) και οικονόμος (steward) τής Νορμανδίας.

Το 1167 ηγήθηκε τής νεκρώσιμης ακολουθίας τής Ματθίλδης, κόρης τού Ερρίκου Α΄ και μητέρας τού Ερρίκου Β΄, στο αβαείο Μπεκ στη Νορμανδία.

Έχει μία θέση στην ιστορία τού βασιλείου τής Σικελίας μέσω τής εξαδέλφης του, τής αντιβασίλισσας Μαργαρίτας τής Ναβάρρας, η οποία ήταν κόρη τής Μαργαρίτας ντε λ' Αιγκλ, κόρης τής Ζυλιέν, μίας άλλης κόρης τού Γοδεφρείδου τού Περς. Η Μαργαρίτα τού έγραψε μία επιστολή, παρακαλώντας τον να στείλει έναν συγγενή τους στη Σικελία, για να τη βοηθήσει στη διακυβέρνηση. Ο άνθρωπος που έστειλε ο Ροτρού ήταν ο Στέφανος τού Περς, αργότερα αρχιεπίσκοπος τού Παλέρμο. Ο Ροτρού έστειλε αργότερα και τον Γουόλτερ τού Μιλ, επίσης αργότερα αρχιεπίσκοπο τού Παλέρμο, στη Σικελία για να γίνει διδάσκαλος τού Γουλιέλμου Β' τής Σικελίας. Ο Ροτρού συνόδευσε επίσης μία πρεσβεία τού Γουλιέλμου στο Λονδίνο και πίσω στη Γαλλία με την Ιωάννα, κόρη τού Ερρίκου Β' τής Αγγλίας, μνηστή τού Γουλιέλμου.

Διάδοχός του ήταν ο Γκωτιέ ντε Κουτάνς, ακόλουθος τού Ριχάρδου Α΄ τού Λεοντόκαρδου .

## Αναφορές

## Πηγές
* Μπόμοντ, Έντουαρντ Τ. *Οι Μπόμοντ στην Ιστορία.* *850-1850 μ.Χ.* Οξφόρδη .
* Νόριτς, Τζον Τζούλιους . *Το Βασίλειο στον Ήλιο 1130-1194* . Λόνγκμαν: Λονδίνο, 1970.
*  Αυτό το άρθρο ενσωματώνει κείμενο από μια δημοσίευση που είναι πλέον 
 
Κατηγορία:Αρχιεπίσκοποι της Ρουέν
Κατηγορία:Αγγλονορμανδοί
Κατηγορία:Οίκος ντε Μπώμοντ
Ρογήρος ντε Μπώμοντ, 2ος κόμης του Γουόρικ

Ο **Ρογήρος ντε Μπώμοντ**, 2ος κόμης τού Γουόρικ, αγγλ.: *Roger de Beaumont, 2nd Earl of Warwick* ( 1102 - 12 Ιουνίου 1153) ήταν ο μεγαλύτερος γιος τού Ερρίκου ντε Μπώμοντ 1ου κόμη τού Γουόρικ και τής Μαργαρίτας (απεβ. μετά το 1156), κόρης τού Γοδεφρείδου Β΄ κόμη τού Περς  και τής Βεατρίκης τού Μοντιντιέ. Ήταν επίσης γνωστός ως Ρογήρος ντε Νιούμπεργκ.

Η περιοχή τού Γουόρικ τον θυμάται ως τον ιδρυτή τού Νοσοκομείου τού Αγίου Μιχαήλ για τούς λεπρούς, το οποίο προίκισε με *τα δέκατα* (τις εισφορές) τού Γουέντνοκ και άλλη περιουσία. Επίσης, προίκισε τον Οίκο των Ναϊτών πέρα από τη γέφυρα. Έκτισε επίσης το παρεκκλήσιο τού Αγίου Ιακώβου τού Μεγάλου στο Γουόρικ, το οποίο τώρα αποτελεί μέρος τού Νοσοκομείου λόρδου Λέστερ. Κατά την εξουσία τού βασιλιά Στεφάνου ίδρυσε ένα μοναστήρι αφιερωμένο στον Άγιο Κένυντ στο Λάνγκενιθ, στην κομητεία Γκλάμοργκαν, και το συνέδεσε ως κελί με το αβαείο τού Αγίου Ταυρίνου στο Εβρέ στη Νορμανδία.

## Οικογένεια
Το 1130 νυμφεύτηκε τη Γκουντρέντα ντε Βαρέν, κόρη τού Γουλιέλμου ντε Βαρέν 2ου κόμη τού Σάρεϋ και τής Ελισάβετ ντε Βερμαντουά. Απέκτησαν παιδιά:
* Γουλιέλμος, 3ος κόμης τού Γουόρικ
* Βάλεραν, 4ος κόμης τού Γουόρικ (1153 – 12 Δεκεμβρίου 1204)
* Αγνή, παντρεύτηκε τον Τζέφρυ ντε Κλίντον, καγκελάριο τού βασιλιά και γιο τού Τζέφρυ ντε Κλίντον, ιδρυτή τού Κάστρου και τού Μοναστηριού τού Κένιλγουορθ.
* Γκούντρεντ (π. 1135 – 1200), παντρεύτηκε τον Ούγο Μπίγκοντ 1ο κόμη τού Νόρφολκ.

## Αναφορές


## Βιβλιογραφία
* Edward T. Beaumont, JP *Οι Beaumont στην Ιστορία.* *850-1850 μ.Χ.* Οξφόρδη.

Κατηγορία:Αγγλονορμανδοί
Κατηγορία:Οίκος ντε Μπώμοντ
Ερρίκος ντε Μπώμοντ, 5ος κόμης του Γουόρικ

Ο **Ερρίκος ντε Μπώμοντ**, 5ος κόμης τού Γουόρικ, αγγλ.: *Henry de Beaumont, 5th Earl of Warwick* (  – 10 Οκτωβρίου 1229), κόμης τού Γουόρικ, και εκ γάμου λόρδος τού Χόκνορτον (νυν Χουκ Νόρτον) και τού Χέντεντον (νυν Χέντινγκτον) στο Όξφορντσιρ, ήταν γιος τού Βάλεραν 4ου κόμη τού Γουόρικ και τής Μαργαρίτας ντε Μποάν (de Bohun). Ήταν επίσης γνωστός ως Ερρίκος ντε Nεμπούρ/Νιούμπεργκ. 

## Ιδιοκτησία και συγκρούσεις
Το 1204, όταν ο Ερρίκος ήταν 12 ετών, ο πατέρας του απεβίωσε και ο Ερρίκος ανατέθηκε στη φροντίδα τού Θωμά Μπάσετ τού Χέντινγκτον τού Όξφορντσιρ, του οποίου η οικογένεια ήταν εκείνη την εποχή κύριοι τού Γούτον (αργότερα Βασιλικό Γούτον Μπάσετ). Ήταν κατά τη διάρκεια αυτής τής περιόδου, που ο βασιλιάς Ιωάννης τής Αγγλίας, είχε κατασχέσει τα κτήματά του στο Γκάουερ στη Νότια Ουαλία, και τα είχε δώσει στον Γουλιέλμο ντε Μπράοουζ. Αυτό οδήγησε σε συνεχείς διαμάχες μεταξύ των διαδόχων κομήτων και τής οικογένειας Μπράοουζ.

Το 1213 πλήρωσε 204 μάρκα και 8 σελίνια για το κόστος τού πολέμου στην Ουαλία, και τον επόμενο χρόνο συνεισέφερε 42 μάρκα στο Πουατιέ τής Γαλλίας.

Λίγο αργότερα, ωστόσο, επέλεξε να πολεμήσει, και εντάχθηκε στη μερίδα τής αυλής τού βασιλιά Ιωάννη, και διοικούσε τον Βασιλικό Στρατό. Πολέμησε για τον Ερρίκο Γ΄ στην πολιορκία τού Μάουντσορελ (1217), τού Μπάιθαμ, και στην έφοδο στο Λίνκολν.

## Οικογένεια
Είχε έναν σύντομο γάμο με τη Μαργαρίτα, κόρη και συγκληρονόμο τού Ερρίκου Ντ' Όιλι βαρόνου Χόκνορτον και κυρίου τού αρχοντικού (manor) τού Λίντνεϋ. Ο τελευταίος ήταν ανιψιός τού Ροβέρτου Ντ'Όιλι, τού κατασκευαστή τού Κάστρου τής Οξφόρδης. Απέκτησαν μία κόρη:
* Μαργαρίτα, 7η κόμισσα τού Γουόρικ

Στη συνέχεια νυμφεύτηκε τη Φιλίππα Μπάσετ, κόρη και συγκληρονόμο τού Θωμά Μπάσετ, λόρδου τού Χέντινγκτον, και απέκτησε παιδιά:
* Θωμάς, 6ος κόμης του Γουόρικ.
* Αλίκη, παντρεύτηκε τον Ούγο ντε Μπάστενμπεργκ κύριο τού Moνφόρ.

## Αναφορές
* Edward T. Beaumont, JP *Οι Beaumont στην Ιστορία.* *850-1850 μ.Χ.* Οξφόρδη.

## Παραπομπές

Κατηγορία:Οίκος ντε Μπώμοντ
Ροβέρτος του Νεμπούρ

Ο **Ροβέρτος του Νεμπούρ** αγγλ.: *Robert de Neubourg* (απεβ. το 1159)  από τον Οίκο ντε Μπώμοντ ήταν Νορμανδός αριστοκράτης τής Αγγλίας .

Ήταν ο 4ος γιος τού Ερρίκου ντε Μπώμοντ 1ου κόμη τού Γουόρικ, και κληρονόμησε τα εδάφη τής Νορμανδίας τού πατέρα του, κατέχοντας το Neubourg (Νεμπούρ) (σήμερα Λε Νεμπούρ, κοντά στο Λουβιέ, Ερ) από τον Βάλεραν ντε Μπώμοντ 1ο κόμη τού Γούστερ, εξάδελφο, τού Οίκου ντε Μπωμόν, ως κόμης τού Μελάν. Ήταν ο κύριος τού Ποντωντεμέρ, και απέκτησε άλλες γαίες στο Γουίνφριθ τού Ντόρσετ. Συμμετείχε στην Νορμανδική επανάσταση τού 1118–1119, εναντίον τού Ερρίκου Α΄ τής Αγγλίας, γύρω από τον Γουλιέλμο Κλίτο. Το άμεσο ζήτημα ήταν μία σύγκρουση με τον φεουδάρχη επικυρίαρχό του, Βάλεραν. Εξεγέρθηκε μόνο για μικρό χρονικό διάστημα, και εκτοπίστηκε από το Νεμπούρ. Μόνο στις αρχές τής δεκαετίας τού 1140 ο Ροβέρτος και ο Βάλεραν έλυσαν επίσημα τις δυσκολίες τους.

Αργότερα διετέλεσε οικονόμος, δικαστής (justiciar) και σενεσάλης τής Νορμανδίας υπό τον Ερρίκο Β΄ τ;hς Αγγλίας.

## Οικογένεια
Θα μπορούσε να είχε νυμφευτεί τη Γοδεχίλδη τού Τόσνυ (ή Κονς): ο Γουλιέλμος τού Ζυμιέζ αναφέρει αυτόν τον γάμο, και δηλώνει ότι ήταν κόρη τού Ραούλ Β' τού Τόσνυ. Ωστόσο η Γοδεχίλδη ήταν παντρεμένη με τον Βαλδουίνο Α' τής Ιερουσαλήμ, και είναι πολύ πιθανό ότι αυτό ήταν λάθος εκ μέρους τού Γουλιέλμου τού Ζυμιέζ. Ο μεγαλύτερος γιος τουQ
* Ερρίκος ντε Νεμπούρ (π. 1130 - 1214), κληρονόμησε τα εδάφη του στη Νορμανδία, ενώ ο μικρότερος γιος τουQ
* Ρογήρος του Νεμπούρ (π. 1135 - 1192), κληρονόμησε τα εδάφη του στο Ντόρσετ. 

Ο Ρογήρος ήταν υπεύθυνος για τη μεταφορά τού αβαείου Μπίντον στο Γουλ. Τα εδάφη τού Ερρίκου κληρονόμησε ο γιος τού αδελφού του Ρογήρου, Ροβέρτος Β΄ τού Νεμπούρ (π. 1175 - π. 1260).

## Σημειώσεις


Κατηγορία:Αγγλονορμανδοί
Κατηγορία:Οίκος ντε Μπώμοντ
Φούλκων ΦιτςΡόι

Ο **Φούλκων ΦιτςΡόι** (π. 1092 – 1132) ήταν νόθος γιος τού Ερρίκου Α΄ τής Αγγλίας. 

Ήταν πιθανώς γιος τής Άνσφριντ, μίας από τις ερωμένες τού Ερρίκου Α΄. Μάλλον έγινε μοναχός στο αβαείο του Άμπινγκτον. Λίγα είναι γνωστά γι' αυτόν.  

## Παραπομπές


## Πηγές
* 

Κατηγορία:Υιοί βασιλέων
Κατηγορία:Άγγλοι Χριστιανοί μοναχοί
Κατηγορία:Άγγλοι του 12ου αιώνα
Κατηγορία:Οίκος της Νορμανδίας
Ερρίκος ΦιτςΡόι (απεβ. το 1157)

Ο **Ερρίκος ΦιτςΡόι** (γενν. π. το 1100–1104, απεβ. το 1157) ήταν νόθος γιος τού Ερρίκου Α΄ τής Αγγλίας, πιθανώς από την πριγκίπισσα Νεστ, κόρη τού Ρις απ Τιούντρου, τελευταίου βασιλιά του Ντεχιούμπαρθ (απεβ. το 1093), και τής συζύγου του, Γκουλάντις φερτς Ριγουάλον απ Κίνφυν, και ήταν εγγονός τού Γουλιέλμου Α΄ τού Κατακτητή. Ήταν κύριος τού Κάστρου Νάρμπερθ από π. το 1140 μέχρι το τέλος του, αν και ήταν μέρος των ευρύτερων κτημάτων τού Γκίλμπερτ ντε Κλερ, κόμη τού Πέμπροκ. 

Ο Ερρίκος ΦιτςΡόι κατείχε γαίες από τον βασιλικό πατέρα του στο Νάρμπερθ και το Πεμπίντιογκ. Μετά το τέλος του σε μάχη εναντίον τού πρίγκιπα τής Ουαλίας το 1157, οι γαίες του πέρασαν στον μεγαλύτερο γιο του, Μέιλυρ, αργότερα λόρδο αρχιδικαστή τής Ιρλανδίας για τον εξάδελφό του, βασιλιά Ερρίκο Β'. Η Αμάμπιλις, κόρη τού Ερρίκου ΦιτςΡόυ, παντρεύτηκε τον Γουόλτερ ντε Ρίντλσφορντ. Ο σύζυγός της, Γουόλτερ, μαζί με τούς θείους τής Αμάμπιλις, τούς ανιψιούς της και τούς Τζέραλντς, δραστηριοποιήθηκαν στις Ιρλανδικές υποθέσεις, καθώς και στην κατοχή μεγάλων εκτάσεων γης εκεί.

Το 1157 ο Ερρίκος ΦιτςΡόι ηγήθηκε μίας ναυτικής εκστρατείας, σε μία προσπάθεια να «επιτεθεί» στους Ουαλούς υπό τον Όουεν Γκουίνεντ βασιλιά τού Γκουίνεντ, «τόσο σε στεριά, όσο και σε θάλασσα», εκ μέρους τού Νορμανδού ανιψιού του, βασιλιά Ερρίκου Β'.  Όταν ο στρατός τού ΦιτςΡόυ αποβιβάστηκε στο Ίνις Μον, πυρπόλησε τις εκκλησίες τού Λανμπέντργοκ και τού Λάνφερ Μαθάφαρν Έιταφ. Κατά τη διάρκεια τής μάχης, οι άνδρες τού Όουεν συγκεντρώθηκαν, και το επόμενο πρωί πολέμησαν και νίκησαν τον Νορμανδικό στρατό, και σκότωσαν τον Ερρίκο ΦιτςΡόυ με μία «βροχή από λόγχες».

## Δείτε επίσης
* Μάχη του Εουλόι, 1157

## Αναφορές

Κατηγορία:Υιοί βασιλέων
Κατηγορία:Οίκος της Νορμανδίας
Στα Μαχαίρια (σειρά ταινιών)

Το ***Στα Μαχαίρια*** είναι σειρά Αμερικανικών ταινιών μυστηρίου σε σενάριο, σκηνοθεσία και συμπαραγωγή από τον Ράιαν Τζόνσον. Ο Ντάνιελ Κρεγκ πρωταγωνιστεί ως ο ιδιωτικός ντετέκτιβ/ερευνητής Μπενουά Μπλανκ, ο οποίος αναλαμβάνει τις υποθέσεις. Ο Κρεγκ πλαισιώνεται από ένα μεγάλο καστ, περιλαμβάνοντας τους Έντουαρντ Νόρτον, Κρις Έβανς, Άνα ντε Άρμας, Τζανέλ Μονά, Τζος Ο'Κόνορ, Τζος Μπρόλιν και Ντέιβ Μπατίστα, μεταξύ άλλων, με τους συχνούς συνεργάτες του Τζόνσον, Νόα Σίγκαν και Τζόζεφ Γκόρντον-Λέβιτ να εμφανίζονται σε μικρούς ρόλους και cameo, αντίστοιχα.

Η σειρά ταινιών ξεκίνησε το 2019 με το *[[Στα Μαχαίρια]]*, το οποίο έλαβε αναγνώριση από τους κριτικούς, κυρίως για το σενάριο, τη σκηνοθεσία και την υποκριτική. Εισέπραξε $311.4 εκατομμύρια παγκοσμίως με προϋπολογισμό $40 εκατομμυρίων. Μετά από την επιτυχία της πρώτης ταινίας, η συνδρομητική υπηρεσία Netflix αγόρασε τα δικαιώματα δύο συνεχειών του *Στα Μαχαίρια* για πάνω από $400 εκατομμύρια. Η δεύτερη ταινία, *[[Glass Onion: Στα Μαχαίρια|Glass Onion]]*, κυκλοφόρησε το 2022 με θετική ανταπόκριση, αν και η περιορισμένη κινηματογραφική κυκλοφορία του οδήγησε σε λιγότερα έσοδα. Η παραγωγή μιας τρίτης ταινίας, *[[Wake Up Dead Man: Στα Μαχαίρια|Wake Up Dead Man]]*, ξεκίνησε τον Ιούνιο του 2024. Κυκλοφόρησε τον Νοέμβριο του 2025 και έλαβε θετικά σχόλια από τους κριτικούς.

Κάθε ταινία του franchise έχει πάρει τον τίτλο της από τραγούδι ροκ συγκροτήματος: «Knives Out» από τους Radiohead, «Glass Onion» από τους The Beatles και «Wake Up Dead Man» από τους U2.

## Ταινίες
}
| colspan="2" rowspan="3" |Ράιαν Τζόνσον
| rowspan="2" |Ραμ Μπέργκμαν & Ράιαν Τζόνσον
|-
| style="text-align:left" |*[[Glass Onion: Στα Μαχαίρια|Glass Onion]]*
| style="text-align:left" |
|-
| style="text-align:left" |*[[Wake Up Dead Man: Στα Μαχαίρια|Wake Up Dead Man]]*
| style="text-align:left" |
|Ραμ Μπέργκμαν, Ράιαν Τζόνσον & Κέιτι Μακνίλ
|}

## Παραπομπές


Κατηγορία:Αμερικανικές σειρές ταινιών
Ροβέρτος ΦιτςΈντιθ

Ο **Ροβέρτος ΦιτςΈντιθ**, αγγλ.: *Robert FitzEdith,* φεουδάρχης τού Όουκχαμπτον (1093–1172) ήταν νόθος γιος τού Ερρίκου Α΄ τής Αγγλίας και τής Έντιθ Φορν, η οποία ήταν ερωμένη τού Ερρίκου Α΄.  Σε σύγκριση με πολλά από τα νόθα αδέλφια και ετεροθαλή αδέλφια του, δεν γνωρίζουμε πολλά γι' αυτόν.

## Οικογένεια
Ο Ροβέρτος νυμφεύτηκε τη Ματίλντα ντ'Αβράνς,  κληρονόμο τής φεουδαρχικής βαρονίας τού Όουκχαμπτον, στο Ντέβον, και χήρα τού Γουίλιαμ ντε Κουρσύ.  Απέκτησαν μία κόρη, τη Ματίλντα  (επίσης γνωστή ως Μωντ και Χαβίζ), η οποία παντρεύτηκε τον Ρενώ κύριο τού Κουρτενέ (γιο τού Μάιλς, κυρίου τού Κουρτενέ και τής Ερμενγάρδης τού Νεβέρ)   . Αργότερα αυτή παντρεύτηκε τον Ερρίκο ντε Φεριέρ   Ο Ροβέρτος απεβίωσε από φυσικά αίτια.

## Αναφορές

Κατηγορία:Υιοί βασιλέων
Κατηγορία:Οίκος της Νορμανδίας
Ριχάρδος του Λίνκολν (γιος του Ερρίκου Α΄)

Ο **Ριχάρδος του Λίνκολν**, αγγλ.: *Richard of Lincoln* (πριν από το 1101 – 25 Νοεμβρίου 1120) ήταν ο νόθος γιος τού Ερρίκου Α΄ τής Αγγλίας.

Ο Ριχάρδος γεννήθηκε πριν από το 1101 από τον Ερρίκο Α΄ και μία γυναίκα ονόματι Άνσφριντ, χήρα τού Άανσκιλ (άγνωστης προέλευσης). Συχνά αναφέρεται ως η 3η ερωμένη τού Ερρίκου. Ο Ριχάρδος ανατράφηκε και εκπαιδεύτηκε από τον Ρόμπερτ Μπλόετ, επίσκοπο τού Λίνκολν. Ο Μπλόετ είχε επίσης εκπαιδεύσει τον ετεροθαλή αδελφό τού Ριχάρδου, Ροβέρτο 1ο κόμη τού Γκλόστερ. Ο Ριχάρδος μερικές φορές συγχέεται με τον Ρίτσαρντ ντε Λίνκολν, έναν Άγγλο-Νορμανδό ιεράρχη που απεβίωσε το 1203.

Ο Ριχάρδος υποστήριξε τον πατέρα του στον πόλεμό του με τον Λουδοβίκο ΣΤ΄ τής Γαλλίας, αν και δεν είναι σαφές, σε ποιο σημείο εντάχθηκε στον πόλεμο με τις αγγλικές δυνάμεις. Σύμφωνα με τον Ορντέρικ Βιτάλις, απέφυγε τη σύλληψη από τις γαλλικές δυνάμεις στο Λεζ Αντελύ το 1119, χάρη στη βοήθεια τού Ραλφ τού Ερυθρού τού Ποντ-Εσανφραί.

Ο Ριχάρδος συνέχισε να πολεμά στο πλευρό τού πατέρα του κατά την πολιορκία τού κάστρου του Εβρέ, το οποίο κρατούσε ο πιο μισητός εχθρός τού Ερρίκου Α΄, ο Αμωρί Γ΄ τού Μονφόρ. Η τελευταία γνωστή στρατιωτική του περιπέτεια ήταν στη Μάχη τού Μπρεμύλ στις 20 Αυγούστου 1119, στην οποία η αποφασιστική νίκη των Άγγλων, οδήγησε τον Λουδοβίκο ΣΤ΄ να αποδεχτεί τον ετεροθαλή αδελφό τού Ριχάρδου, Γουλιέλμο Άντελιν, ως δούκα τής Νορμανδίας.

Το 1120 ο Ριχάρδος αρραβωνιάστηκε την Αμίση, κόρη τού υπερασπιστή τού Μπρεμύλ, Ραούλ Β΄ ντε Γκαέλ, κυρίου τού Γκαέλ και τού Μονφόρ, γιου τού Ραλφ ντε Γκαέλ, κόμη τής Ανατολικής Αγγλίας. Ο γάμος δεν πραγματοποιήθηκε ποτέ, καθώς ο Ριχάρδος απεβίωσε στο ναυάγιο τού *Λευκού Πλοίου* στις 25 Νοεμβρίου 1120.  Η Αμίση δεν τον συνόδευε, και έζησε μέχρι το 1168. Παντρεύτηκε τον κηδεμόνα τού βασιλιά, Ροβέρτο ντε Μπώμοντ 2ο κόμη τού Λέστερ, και ένας από τούς πολλούς απογόνους της ήταν η Άιντα ντε Τόσνι, ερωμένη τού Ερρίκου Β΄ Κέρτμαντλ, βασιλιά τής Αγγλίας.

## Αναφορές

## Πηγές
* Thompson, Kathleen, *Κρατικές Υποθέσεις: τα Παράνομα Παιδιά του Ερρίκου Α΄*, στο Journal of Medieval History 29 (2), 2003, σελ. 129–151
* Chibnall, Marjorie (μεταφράστρια), *The Ecclesiastical History of Orderic Vitalis*, 6 τόμοι (Μεσαιωνικά Κείμενα της Οξφόρδης), Οξφόρδη, 1968–1980
* Χόλιστερ, Κ. Γουόρεν, Φροστ, Αμάντα Κ., *Χένρι Ι*, Εκδόσεις Πανεπιστημίου Γέιλ, Νιου Χέιβεν, 2003
* *[[Αγγλοσαξονικό χρονικό|Τα Αγγλοσαξονικά Χρονικά]]*, Μετάφραση από την Anne Savage, Dorset Press, 1983
* Farrer, W., *Ένα περίγραμμα δρομολογίου του βασιλιά Ερρίκου του Α΄, Μέρος II*, The English Historical Review, Mandell Creighton, κ.ά., Longman, 1919 (διαθέσιμο στο Google Books )

Κατηγορία:Υιοί βασιλέων
Κατηγορία:Άγγλοι του 12ου αιώνα
Κατηγορία:Οίκος της Νορμανδίας
All Right Now

Το "**All Right Now**" είναι ένα τραγούδι του αγγλικού rock συγκροτήματος Free, που κυκλοφόρησε στο τρίτο στούντιο άλμπουμ τους, *[[Fire and Water]]* (1970). Κυκλοφόρησε από την Island Records, ως το δεύτερο single του άλμπουμ, το "All Right Now" έφτασε στο νούμερο δύο στο UK Singles Chart και στο νούμερο τέσσερα στο US ''Billboard'' Hot 100 singles chart. Τον Ιούλιο του 1973, το τραγούδι επανακυκλοφόρησε, φτάνοντας στο νούμερο 15 στο UK chart. Το 1991, κυκλοφόρησε ένα remix του τραγουδιού από τον Μπομπ Κλίαρμαουντεν, φτάνοντας στο νούμερο οκτώ στο UK chart.

Το "All Right Now" αναγνωρίστηκε από την Αμερικανική Κοινότητα Συνθετών, Συγγραφέων και Εκδοτών το 1990 καθώς συσσώρευσε πάνω από 1.000.000 ραδιοφωνικών αναπαραγωγών στις ΗΠΑ μέχρι τα τέλη του 1989. Το 2006, τα βραβεία BMI London απένειμαν ένα βραβείο Million Air για την επίτευξη 3.000.000 ραδιοφωνικών αναπαραγωγών του τραγουδιού στις ΗΠΑ. Το τραγούδι παραμένει βασικό κομμάτι του κλασικού rock ραδιοφώνου.

Διασκευάστηκε από καλλιτέχνες όπως οι Μάικ Όλντφιλντ, Witch Queen, Ροντ Στιούαρτ, Pepsi & Shirlie (*[[All Right Now (άλμπουμ)|All Right Now]]*)  και GNR. Μια εκδοχή που διασκευάστηκε από την Μπάντα Στάνφορντ είναι το *[[de facto]]* τραγούδι μάχης των αθλητικών ομάδων του Πανεπιστημίου Στάνφορντ.

## Σύνθεση
Σύμφωνα με τον ντράμερ Σάιμον Κερκ, το "All Right Now" γράφτηκε από τον μπασίστα των Free, Άντι Φρέιζερ, και τον τραγουδιστή Πολ Ρότζερς, στο κτίριο της Φοιτητικής Ένωσης του Ντάραμ, Σπίτι Ντούνελμ.  Είπε: «Το 'All Right Now' δημιουργήθηκε μετά από μια κακή συναυλία στο Ντάραμ. Τελειώσαμε την παράστασή μας και κατεβήκαμε από τη σκηνή υπό τον ήχο των δικών μας βημάτων. Τα χειροκροτήματα είχαν κοπάσει πριν καν φύγω από το σκαλί των ντραμς. Ήταν προφανές ότι χρειαζόμασταν έναν rock αστέρα για να κλείνει τις συναυλίες μας. Ξαφνικά η έμπνευση χτύπησε τον Φρέιζερ και άρχισε να χοροπηδάει τραγουδώντας το "All Right Now". Κάθισε και το έγραψε ακριβώς εκεί στο καμαρίνι. Δεν θα μπορούσε να είχε πάρει παραπάνω από δέκα λεπτά.»  Ο Φρέιζερ συμφωνεί σε μεγάλο βαθμό με αυτή την ιστορία.

## Υποδοχή
Το *[[Billboard]]* το αποκάλεσε «funky μοντέρνο blues για μπύρες» το οποίο «κινεί τα νεύρα από την αρχή μέχρι το τέλος».  Το *[[Record World]]* είπε ότι το τραγούδι «σας βάζει ένα σωρό βαρύτητα στο κεφάλι» και «θα καθιερώσει [τους Free] μια για πάντα».

## Ιστορικό charts
 

### Εβδομαδιαία charts

### Charts στο τέλος του χρόνου

## Πιστοποιήσεις

## Προσωπικό

* Πολ Ρότζερς – φωνητικά
* Πολ Κοσσόφ – κιθάρα
* Άντι Φρέιζερ – μπάσο, πιάνο
* Σάιμον Κερκ – ντραμς

## Παραπομπές

## Εξωτερικοί σύνδεσμοι

* Στίχοι από τη ζωντανή διασκευή των Queen + Paul Rodgers από το *[[Live in Ukraine]]*, από την επίσημη ιστοσελίδα των Queen
*   

Κατηγορία:Singles της A&M Records
Κατηγορία:Singles της Island Records
Κατηγορία:Singles του 1970
Κατηγορία:Τραγούδια του 1970
Κατηγορία:Τραγούδια των Free
Γουλιέλμος Μωντουί, 8ος κόμης του Γουόρικ

Ο **Γουλιέλμος Μωντουί**, 8ος κόμης τού Γουόρικ ή Γουίλιαμ Μωντί, αγγλ.: *William Maud(u)it, 8th Earl of Warwick* (  – 8 Ιανουαρίου 1268) ήταν Άγγλος ευγενής, και συμμετείχε στον Β΄ Πόλεμο των Βαρόνων.

## Ο βίος του
Ήταν γιος τής λαίδης Αλίκης ντε Νεμπούρ (κόρης τού 4ου κόμη τού Γουόρικ από τη 2η σύζυγό του, Αλίκη ντε Αρκούρ) και τού Γουλιέλμου ντε Μωντουί, και επομένως εγγονός τού Βάλεραν ντε Μπώμοντ 4ου κόμη τού Γουόρικ. Ο πατέρας του ήταν λόρδος τού Χάνσλοουπ και κληρονομικός θησαυροφυλάκος τού Οικονομικού (Exchequer), ένας τίτλος που ανήκε σε έναν άλλο Γουλιέλμο Μοντουί, που κατείχε αυτό το αξίωμα για τον βασιλιά Ερρίκο Α' τής Αγγλίας. Μετά το τέλος τής ετεροθαλούς εξαδέλφης του, Μαργαρίτας ντε Μπωμόν 7ης κόμισσας τού Γουόρικ, *suo jure* -χωρίς απογόνους, τον Ιούνιο τού 1253- έλαβε τον τίτλο **κόμης τού Γουόρικ,** ο οποίος τού κληροδοτήθηκε.

Ο Γουλιέλμος προσχώρησε στον βασιλιά Ερρίκο Γ΄ τής Αγγλίας στον Β΄ Πόλεμο των Βαρόνων τού 1264-67. Κατά τη διάρκεια αυτής τής περιόδου, υπήρξε μία αιφνιδιαστική επίθεση στο Κάστρο τού Γουόρικ, την κατοικία του, από τις δυνάμεις τού Σίμωνα ντε Μονφόρ 6ου κόμη τού Λέστερ από το Κάστρο τού Κένιλγουορθ, με επικεφαλής τον Τζον Γκίφαρντ. Σύμφωνα με τον χρονικογράφο τού 15ου αι. Τζον Ρους, τα τείχη κατά μήκος τής βορειοανατολικής πλευράς τού Κάστρου τού Γουόρικ καταστράφηκαν, έτσι ώστε «να μην αποτελούν δύναμη για τον βασιλιά». Ο Γουλιέλμος και η σύζυγός του μεταφέρθηκαν στη συνέχεια ως αιχμάλωτοι στο Κάστρο τού Κένιλγουορθ, και κρατήθηκαν εκεί μέχρι την καταβολή λύτρων ύψους 1900 μάρκων.

## Οικογένεια
Ο Γουλιέλμος νυμφεύτηκε την Αλίκη ντε Σεγκράβ, κόρη τού Ζιλμπέρ ντε Σεγκράβ (γιο του Στεφάνου ντε Σεγκράβ και τής πρώτης συζύγου του) και τής Αμαμπίλ ντε Σωκόμπ,  αλλά δεν απέκτησε απογόνους από τον γάμο. Όταν αυτός απεβίωσε, η ιδιοκτησία του πέρασε στην αδελφή του Ισαβέλλα, η οποία είχε παντρευτεί τον Γουλιέλμο ντε Μπώσαμπ, κύριο τού Έλμλεϋ. Η Ισαβέλλα απεβίωσε λίγο μετά τον αδελφό της, και ο τίτλος πέρασε στον γιο της Γουλιέλμο ντε Μπωσάμπ, που έγινε ο 9ος κόμης τού Γουόρικ.

## Αναφορές

## Πηγές
* 
* 

Κατηγορία:Οίκος ντε Μπώμοντ
Κατάλογος βασιλικών συζύγων της Αρμενίας

Αυτή είναι μια λίστα με τις **Αρμένιες βασιλικές συζύγους**.

## [[Βασίλειο της Αρμενίας (αρχαιότητα)|Βασίλειο της Αρμενίας]]
### Αρχαίες Αρμένιες βασίλισσες
*Ροδογούνη, κόρη του Αρταξέρξη Β΄
*Αντιοχίδα των Σελευκιδών, κόρη του Σέλευκου Β΄ Καλλίνικου
*Σατενίκ των Αλανών, κόρη του βασιλιά των Αλανών
*Κλεοπάτρα του Πόντου, κόρη του Μιθριδάτη ΣΤ΄ Ευπάτωρ
*Ερατώ της Αρμενίας, ετεροθαλής αδελφή και σύζυγος του Τιγράνη Δ΄ της Αρμενίας; επίσης συγκυβερνήτης
*Ζηνοβία, κορη του Μιθριδάτη της Αρμενίας
*Ασκέν, σύζυγος του Τιριδάτη Γ΄ της Αρμενίας
*Παραντζέμ, σύζυγος του Αρσάκη Β΄ της Αρμενίας
*Ζαρμαντούχτ, σύζυγος του Παπ της Αρμενίας; κυβερνώσα βασίλισσα

### [[Δυναστεία των Μπαγκρατουνί]], 862–1045
*Κατρανίδη Α΄ (862-890)
*Άγνωστη (?-?)
*Σαχακανούις (914-928)
*Άγνωστη (?-?)
*Χοσροβανούις (953-977)
*Άγνωστη (?-?)
*Κατρανίδη Β΄ (989-1020)
*Άγνωστη (?-?)
*Αργυρή Αργυροπούλαινα (1030-1040)
*Άγνωστη (?-?)
*Κόρη του Δαυίδ του Βασπουρακάν (1042-1045)

## Αρμενικό Βασίλειο της Κιλικίας
### Πριγκίπισσες σύζυγοι της Αρμενίας, Κυρίες των Βουνών
*Άγνωστη (?-?)
*Φώκαινα (1095-1102/03)
*Άγνωστη (?-?)
*Άγνωστη (1129-?)
*Άγνωστη (?-?)
*Ισαβέλλα του Κουρτεναί (1149-1150/59)
*Άγνωστη (1149-1150/59)
*Άγνωστη (1164-1169)
*Άγνωστη (1170-1175)
*Ισαβέλλα του Τορόν (1181/83-1187)
*Ισαβέλλα της Αντιόχειας (1188/89-1198/99)

### Βασιλικές/οί σύζυγοι της Αρμενίας
*Ισαβέλλα της Αντιόχειας (1198/99-1206)
*Σιβύλλα των Λουζινιάν (1210/27 ή 1211-1219)
*Φίλιππος της Αρμενίας (1221/24 ή 1222-1225/26; επίσης συγκυβερνήτης)
*Χετούμ Α΄ της Αρμενίας (1226-1252; επίσης συγκυβερνήτης)
*Κεράν της Αρμενίας (1269-1285)
*Μαργαρίτα των Λουζινιάν (1293-1296)
*Μογγολική πριγκίπισσα (1297-1298)
*Αγνή Μαρία του Λουζινιάν (1305/06-1307)
*Ισαβέλλα του Κόρυκος (1307-1310)
*Ισαβέλλα του Λουζινιάν (1310-1316)
*Ιωάννα του Τάραντα (1316-1320)
*Αλίκη του Κόρυκος (1321-1329)
*Κωνσταντία της Σικελίας (1331-1341)
*Θεοδώρα Συργιάναινα (1342-1344)
*Μαρία του Κόρυκος (1344-1362 & 1369-1373)
*Μαργαρίτα του Σουασσόν (1373-1375)

## Δείτε επίσης
*Κατάλογος Λατίνων αυτοκρατορικών συζύγων

Κατηγορία:Σύζυγοι βασιλέων της Αρμενίας
Ορθογώνιος χαρταετός

Στην γεωμετρία, **ορθογώνιος χαρταετός** είναι ένας χαρταετός που είναι εγγράψιμος σε κύκλο. Ισοδύναμα είναι ένα τετράπλευρο που οι τέσσερις πλευρές του μπορούν να χωριστούν σε δύο ζεύγη από ίσες γειτονικές πλευρές, όπου οι γωνίες μεταξύ των μη-ίσων πλευρών είναι ορθές.

## Ιδιότητες
Έστω ένας ορθογώνιος χαρταετός με \rm AB = B\Gamma και \rm \Gamma\Delta = \Delta A. Πέραν των ιδιοτήτων των δελτοειδών τετραπλεύρων, έχει τις εξής ιδιότητες:
* Οι γωνίες μεταξύ των μη ίσων πλευρών είναι ορθές, δηλαδή \hat{\rm A} = \hat{\rm \Gamma} = 90^\circ.
* Το κέντρο του εγγεγραμμένου του κύκλου είναι στο μέσο του άξονα συμμετρίας του, δηλαδή στο μέσο του \rm B\Delta.
* Είναι ένα αρμονικό τετράπλευρο.

## Μετρικές σχέσεις
Έστω ένας ορθογώνιος χαρταετός με \alpha = \rm AB = B\Gamma και \beta = \rm \Gamma\Delta = \Delta A. 
* Οι διαγώνιοί του έχουν μήκος
:{\rm B\Delta} = \sqrt{\alpha^2 + \beta^2}\quad και \quad {\rm A\Gamma} = \frac{2\alpha\beta}{\sqrt{\alpha^2 + \beta^2}}.
.
}}

* Η ακτίνα R του περιγεγραμμένου του κύκλου είναι ίση με 
::R=\tfrac12\sqrt{a^2+b^2}.

* Η ακτίνα r του εγγεγραμμένου του κύκλου είναι ίση με
::r=\frac{ab}{a+b}.

## Εμβαδόν

Έστω ένας ορθογώνιος χαρταετός με \alpha = \rm AB = B\Gamma και \beta = \rm \Gamma\Delta = \Delta A. 

*Το εμβαδόν του είναι ίσο με
::{\rm E} = \alpha \cdot \beta.

* Το εμβαδόν δίνεται και συναρτήσει της ακτίνας R του περιγεγραμμένου του κύκλου και της ακτίνας r του εγγεγραμμένου του κύκλου ως εξής
::{\rm E} = r \cdot (r+\sqrt{4R^2+r^2}).

* Από όλα τα τετράπλευρα που είναι ταυτόχρονα εγγράψιμα και περιγράψιμα σε κύκλο, με δεδομένες τις δύο ακτίνες των κύκλων, αυτό με το μέγιστο εμβαδόν είναι ο ορθογώνιος χαρταετός.

## Ειδικές περιπτώσεις
* Το τετράγωνο είναι ειδική περίπτωση ορθογωνίου χαρταετού, όπου όλες οι πλευρές του είναι ίσες. 

## Δείτε επίσης
* Δελτοειδές

## Παραπομπές


Κατηγορία:Τετράπλευρα
Ρογήρος του Νεμπούρ

Ο **Ρογήρος τού Νεμπούρ**, αγγλ.: *Roger de Newburgh* (γενν. 1135-1192) ήταν Αγγλο-Νορμανδός αριστοκράτης και γιος του Ροβέρτου Α΄ τού Νεμπούρ.

Ο Ρογήρος τού Νεμπούρ/Νιούμπεργκ εγκαταστάθηκε στο Ντόρσετ τής Αγγλίας, όπου κληρονόμησε από τον πατέρα του το αρχοντικό (manor) τού Γουίνφριθ και εκτεταμένες εκτάσεις. Το 1172 ο Ρογήρος και η σύζυγός του Ματθίλδη (την οποία νυμφεύτηκε το 1170) ίδρυσαν ένα Κιστερκιανό μοναστήρι, το αβαείο Μπίντον στο Ντόρσετ, το οποίο προίκισαν με γη. Το αβαείο περιέχει τα λείψανα δέκα γενεών τής οικογένειας τού Νεμπούρ/Νιούμπεργκ.

Ο Ρογήρος τού Νεμπούρ/ Νιούμπεργκ απεβίωσε π. το 1192, και τάφηκε στο αβαείο Μπίντον. Γιος και κληρονόμος τού Ρογήρου ήταν ο Ροβέρτος Β΄ τού Νεμπούρ/Νιούμπεργκ.

## Αναφορές

* Edward T. Beaumont, JP Οι Beaumont στην Ιστορία. 850-1850 μ.Χ. Οξφόρδη.

Κατηγορία:Αγγλονορμανδοί
Κατηγορία:Οίκος ντε Μπώμοντ
Μαργαρίτα ντε Μπώμοντ, 7η κόμισσα του Γουόρικ

Η **Μαργαρίτα ντε Μπώμοντ**, 7η κόμισσα τού Γουόρικ ή *Μαργκαρέτ ντε Νεμπούρ* ή *Μάργκαρετ ντε Νιούμπεργκ*, αγγλ.: *Margaret de Beaumont, 7th Countess of Warwick* (απεβ. στις 3 Ιουνίου 1253) από τον Οίκο ντε Μπώμοντ ήταν κόρη τού Ερρίκου ντε Μπώμοντ 5ου κόμη τού Γουόρικ και τής Μαργαρίτας Ντ' Οϋύί. 

Ήταν αδελφή και κληρονόμος τού Θωμά ντε Μπώμοντ 6ου κόμη τού Γουόρικ, και έγινε η 7η κόμισσα τού Γουόρικ. Παντρεύτηκε πρώτα τον Ιωάννη Μάρσαλ (απεβ. τον Οκτώβριο του 1242  ), και έπειτα τον Ιωάννη ντε Πλεσί. Ο τελευταίος ήταν μεγάλος ευνοούμενος τού βασιλιά Ερρίκου Γ΄ τής Αγγλίας, ο οποίος το 1247 τον έχρισε 7ο κόμη (earl) τού Γουόρικ, και στη συνέχεια κόμη (count) τού Γουόρικ. Απεβίωσε στις 20 Φεβρουαρίου 1263. 

Δεν υπήρχαν απόγονοι από αυτούς τούς γάμους, και έτσι με το τέλος τής Μαργαρίτας οι ιδιοκτησίες περιήλθαν στον εξάδελφό της Γουλιέλμο Μωντουί, ο οποίος έγινε ο 8ος κόμης.

## Αναφορές

## Πηγές
* Lee, Sidney, ed. (1896). "Plessis, John de" . Dictionary of National Biography. Vol. 45. London: Smith, Elder & Co.

Κατηγορία:Αγγλίδες κόμισσες
Κατηγορία:Οίκος ντε Μπώμοντ
Ισαβέλλα ντε Μελάν

Η **Ισαβέλλα ντε Μελάν**, κυρία τού Μαγιέν, κυρία τού Κραόν, αγγλ.: *Isabelle de Meulan, Dame de Mayenne, Dame de Craon* (π.1148 – 10 Μαΐου 1220) από τον Οίκο ντε Μπώμοντ ήταν Γαλλίδα ευγενής, κόρη τού Βάλεραν ντε Μπώμοντ 1ου κόμη τού Γούστερ & κόμη του Mελάν. Η Iσαβέλλα παντρεύτηκε δύο φορές. πρώτα τον Γοδεφρείδο κύριο τού Μαγιέν, και έπειτα με τον Mαυρίκιο Β΄ κύριο τού Κραόν. Ο μεγαλύτερος γιος της Ζυέλ Γ΄ του Μαγιέν ήταν ένας διάσημος Σταυροφόρος.

## Καταγωγή
Η Ισαβέλλα γεννήθηκε π. το 1148, ως η μεγαλύτερη κόρη τού Βάλεραν ντε Μπώμοντ 1ου κόμη τού Γούστερ & κόμη τού Μελάν, και τής Αγνής ντε Μονφόρ, κυρίας ντε Γκουρναί-συρ-Μαρν.  Είχε έξι αδελφούς και δύο μικρότερες αδελφές. Ο πατέρας της ήταν ένας ισχυρός Νορμανδός μεγιστάνας, με μεγάλο πλούτο και πολιτική επιρροή. Οι γονείς τού πατέρα της ήταν ο Ροβέρτος ντε Μπώμοντ 1ος κόμης τού Λέστερ και η Ελισάβετ τού Βερμαντουά, και οι γονείς τής μητέρας της ήταν ο Αμωρύ Γ΄ ντε Μονφόρ κόμης τού Εβρέ, και η Αγνή ντε Γκαρλάντ, κόρη τού Ανσώ ντε Γκαρλάντ κόμη του Ροσφόρ και τής Βεατρίκης ντε Μονλερύ.

## Οικογένεια
Το 1161 η Ισαβέλλα παντρεύτηκε τον πρώτο της σύζυγο, τον Γοδεφρείδος κύριο τού Μαγιέν, τού οποίου η πρώτη σύζυγος Κωνσταντία τής Βρετάνης, είχε αποβιώσει το 1148.  Μαζί ο Γοδεφρείδος και η Ισαβέλλα απέκτησαν:
* Κλημεντία (απεβ. πριν από το 1209), παντρεύτηκε τον Ροβέρτο τού Σαμπλέ, μεγάλο διδάσκαλο των Ναϊτών Ιπποτών,  από τον οποίο απέκτησε τρία παιδιά, συμπεριλαμβανομένης τής Mαργαρίτας κυρίας τού Σαμπλέ.
* Ζυέλ Γ΄, κύριος τού Μαγιέν (1168 – 12 Απριλίου 1220),  νυμφεύτηκε τη Ζερβαίζ ντε Βιτρέ, με την οποία απέκτησε τρία παιδιά. Διάσημος Σταυροφόρος, σκοτώθηκε σε μάχη το 1220 σε ηλικία 52 ετών.
* Ματθίλδη, παντρεύτηκε τον Aνδρέα τού Βιτρ 

Ο Γοδεφρείδος απεβίωσε το 1169. Η Ισαβέλλα, περίπου 22 ετών, παντρεύτηκε για δεύτερη φορά το 1170 τον Μαυρίκιο Β΄ κύριο τού Κραόν, γιο τού Ούγου Α΄ κυρίου τού Κραόν.  Μαζί απέκτησαν επτά παιδιά:
* Αβουάζ (απεβ. το 1230), παντρεύτηκε τον Γκυ ντε Λαβάλ και μετά τον Yβ λε Φρανκ.
* Μαυρίκιος Γ΄, κύριος τού Κραόν (απεβ. μετά το 1224), νυμφεύτηκε και απέκτησε δύο γιους.
* Πέτρος (απεβ. πριν το 1206)
* Φίλιππος (απεβ. νέος)
* Αμωρύ Α΄ κύριος τού Κραόν (1175–1226), νυμφεύτηκε τη Ζαν ντε Ρος, κόρη τής ετεροθαλούς ανιψιάς του Μαργαρίτας τού Σαμπλέ, με την οποία απέκτησε τρία παιδιά, συμπεριλαμβανομένης τής Ισαβέλλας τού Κραόν. Αυτό σήμαινε ότι η νύφη της Ισαβέλλα τού Μελάν ήταν επίσης δισεγγονή της.
* Κωνσταντία, μοναχή στο αβαείο τού Κλαρεϊ
* Αγνή

Η Ισαβέλλα διορίστηκε επίτροπος των εδαφών τού Μαυρικίου και των παιδιών τους, όταν αυτός έφυγε για την Ιερουσαλήμ σε Σταυροφορία. Η *Gesta Guillelm Majoris Andegavensis Episcopi* κατονομάζει την Ισαβέλλα μεταξύ των παρευρισκομένων στην ταφή τού επισκόπου Γουλιέλμου σε άγνωστη ημερομηνία, κατά τη διάρκεια τής βασιλείας τού βασιλιά Φιλίππου Β' τής Γαλλίας. Ο σύζυγός της απεβίωσε στις 12 Ιουλίου 1196. Η ίδια η Ισαβέλλα απεβίωσε στις 10 Μαΐου 1220 σε ηλικία περίπου 72 ετών. Το τέλος της συνέβη μόλις ένα μήνα μετά το τέλος σε μάχη τού μεγαλύτερου γιου της, Ζυέλ. Τάφηκε στο Σαβινύ.

## Αναφορές

## Πηγές
* 
* 

Κατηγορία:Οίκος ντε Μπώμοντ
Αμίς, κόμισσα του Ροσφόρ

Η **Αμίς**, γαλλ.: *Amice de Beaumont de Rochefort* (απεβ. το 1215) από τον Οίκο ντε Μπώμοντ ήταν κόμισσα τού Ροσφόρ και *suo jure* κόμισσα τού Λέστερ. Συνδέεται με την Αγγλία, αλλά πιστεύεται ότι πέρασε το μεγαλύτερο μέρος τής ζωής της στη Γαλλία.

Ήταν κόρη τού Ροβέρτου ντε Μπώμοντ 3ου κόμη τού Λέστερ και τής Πετρονίλας ντε Γκρανμεσνίλ.

## Ο βίος της
Η Αμίς μνημονεύεται ως η κόμισσα τού Λέστερ. Αδελφός της ήταν ο Ροβέρτος 4ος κόμης τού Λέστερ. Όταν απεβίωσε, σύμφωνα με τούς γαλλικούς κανόνες κληρονομιάς, τα εδάφη του μοιράστηκαν μεταξύ των δύο αδελφών του. Η Αμίς ήταν η μεγαλύτερη, και έλαβε την πόλη και τον τίτλο τού Λέστερ, ενώ η Μαργαρίτα κληρονόμησε το Γουίντσεστερ.

Η Αμίς είχε παντρευτεί τον Σίμωνα ντε Μονφόρ κάποια στιγμή, και ο γάμος αυτός έληξε, όταν έμεινε χήρα το 1188/1189. Τα παιδιά τους ήταν:
* Σίμων, 5ος κόμης τού Λέστερ 
* Γκυ, κύριος τής Σιδώνας
* Πετρονίλα (Περνέλ), η οποία έγινε σύζυγος τού Μπαρτελεμύ ντε Ρουά.

Η Αμίς απεβίωσε το 1215 στις 3 Σεπτεμβρίου, και τάφηκε στο Μοναστήρι τού Ωτ-Μπρυγιέρ, όπου τάφηκαν και άλλοι ντε Μονφόρ. Η Αμίς και οι απόγονοί της δεν εκμεταλλεύτηκαν ποτέ την ιδιοκτησία τού Λέστερ, λόγω των εχθροπραξιών μεταξύ Αγγλίας και Γαλλίας. Ωστόσο, η οικογένεια συνέχισε να διεκδικεί την κυριότητά της, και αυτό αποδείχθηκε από τον 6ο κόμη, Σίμωνα Ε΄ ντε Μονφόρ.

## Αναφορές

Κατηγορία:Αγγλίδες κόμισσες
Κατηγορία:Οίκος ντε Μπώμοντ
Τορφ, βαρόνος του Τουρβίλ

Ο **Τορφ**, γαλλ.: *Torf,* γεννημένος στις αρχές τού 10ου αιώνα, κατείχε πολυάριθμες ηγεμονίες στη Νορμανδία, συμπεριλαμβανομένων των κυριοτήτων τού Τορνβίλ, Τορσύ, Τορνύ, Τορλύ και ντε Ποντετόρφ (seigneur de Torville, Torcy, Torny, Torly και de Ponteutorf).

Τα παιδιά τού Τορφ περιλάμβαναν:
* Tυρόλντ (Turold) ντε Ποντ-Ωντεμέρ,  κύριος τού Ποντοντεμέρ (Ponteaudemer), παντρεύτηκε την Ντουβελίνα (Duvelina) 
* Τουρσετίλ (Turchetil), κύριος τού Τυρκεβίλ (seigneur de Turqueville).
* Γουλιέλμοε ντε Τορβίλ.

## Αναφορές

## Πηγές
* 

Κατηγορία:Οίκος ντε Μπώμοντ
Τυρόλντ ντε Ποντ-Ωντμέρ

Ο **Τυρόλντ**, επίσης Τορόλντ ή Τουρούντ, κύριος ντε Ποντ-Ωντεμέρ / Ποντοντεμέρ, γαλλ.: *Turold / Thorold / Touroude, sire de Pont-Audemer* (γενν. π. το 950) από τον Οίκο ντε Μπώμοντ, ήταν Νορμανδός αριστοκράτης στη Νορμανδία, η οποία σήμερα αποτελεί περιοχή τής Γαλλίας.

Γιος τού Τορφ, βαρόνου τού Τουρβίλ κληρονόμησε τούς τίτλους τού κυρίου τού Ποντωτού (Ποντ-Ωτού), τού ντε Τορβίλ (νυν Tουρβίλ), τού Τορσύ (στη Νορμανδία) και τού Τορνύ (νυν Τουρνύ). Έγινε κύριος τού Ποντ-Ωντεμέρ, το οποία έκανε κύρια κατοικία του.

Ο Τυρόλντ νυμφεύτηκε τη Ντουβελίνα, νεότερη αδελφή τής Γκούνορ,  τής συζύγου τού Ριχάρδου Α΄ δούκα τής Νορμανδίας. Με τον γάμο του ενίσχυσε τη θέση του στην αριστοκρατία των Νορμανδών, και έγινε εξέχουσα προσωπικότητα κατά τη διάρκεια τής βασιλείας τού Ριχάρδου Β΄ δούκα τής Νορμανδίας, τού Ριχάρδου Γ΄ δούκα τής Νορμανδίας και τού Ροβέρτου Α΄ δούκα τής Νορμανδίας (996-1035).

Ο Τυρόλντ και η Ντουβελίνα είχαν:
* Χάμφρεϋ ντε Βιέιγ  τού Ποντωνεμέρ.
* Ερμπράν τού Ποντωντεμέρ.
* Iλμπέρ ή Χιλμπέρ τού Ποντωντεμέρ.
* Ριχάρδος τού Ποντωντεμέρ.

Ο Χάμφρεϋ ντε Βιέιγ είναι ο πατέρας τού Ρογήρου ντε Μπώμοντ. 

## Αναφορές

## Πηγές
* 

Κατηγορία:Οίκος ντε Μπώμοντ
Ισοδιαγώνιο τετράπλευρο

Στην γεωμετρία, **ισοδιαγώνιο τετράπλευρο** είναι ένα κυρτό τετράπλευρο με ίσες διαγωνίους. Πιο συγκεκριμένα, το τετράπλευρο \rm AB\Gamma\Delta είναι ισοδιαγώνιο αν, \rm A\Gamma = B\Delta.

Ειδικές περιπτώσεις ισοδιαγωνίων τετραπλεύρων είναι τα ορθογώνια, τα τετράγωνα και τα ισοσκελή τραπέζια.

## Ιδιότητες

* Ένα κυρτό τετράπλευρο είναι ισοδιαγώνιο αν και μόνο αν το παραλληλόγραμμο Βαρινιόν του τετραπλεύρου είναι ρόμβος. Ισοδύναμα, οι ευθείες που συνδέουν τα μέσα των απέναντι πλευρών του τετραπλεύρου είναι κάθετες.

## Μετρικές σχέσεις
Έστω \delta_1, \delta_2 τα μήκη των δύο διαγωνίων του και \mu_1, \mu_2 τα μήκη των ευθυγράμμων τμημάτων που συνδέουν τα μέσα των απέναντι πλευρών του.
* Τότε, το τετράπλευρο είναι ισοδιαγώνιο αν και μόνο αν ισχύει η σχέση, 
::\delta_1 \cdot \delta_2 = \mu_1^2 + \mu_2^2.

## Εμβαδόν

Έστω ένα κυρτό τετράπλευρο \rm AB\Gamma\Delta με \mu_1, \mu_2 τα μήκη των ευθυγράμμων τμημάτων που συνδέουν τα μέσα των απέναντι πλευρών του, τότε το τετράπλευρο είναι ισοδιαγώνιο αν και μόνο αν το εμβαδόν του είναι 
:{\rm E} = \mu_1 \cdot \mu_2.

## Κριτήρια ισοδιαγώνιου τετραπλεύρου

* Ένα παραλληλόγραμμο είναι ισοδιαγώνιο αν και μόνο αν είναι ορθογώνιο.

* Ένα τραπέζιο είναι ισοδιαγώνιο αν και μόνο αν είναι ισοσκελές τραπέζιο.
* Ένα εγγράψιμο τετράπλευρο είναι ισοδιαγώνιο αν και μόνο αν είναι ισοσκελές τραπέζιο.

## Ειδικές περιπτώσεις

Τα ορθογώνια, τα τετράγωνα και τα ισοσκελή τραπέζια είναι ισοδιαγώνιο.

## Σχέση με ορθοδιαγώνια τετράπλευρα

Υπάρχει η εξής δυϊκή σχέση με τα ορθοδιαγώνια τετράπλευρα:
* Ένα τετράπλευρο είναι ισοδιαγώνιο αν και μόνο αν το παραλληλόγραμμο Βαρινιόν του είναι ορθοδιαγώνιο (δηλαδή ρόμβος).
* Ένα τετράπλευρο είναι ορθοδιαγώνιο αν και μόνο αν το παραλληλόγραμμο Βαρινιόν του είναι ισοδιαγώνιο (δηλαδή ορθογώνιο).
Ισοδύναμα,
* Ένα τετράπλευρο είναι ισοδιαγώνιο αν και μόνο αν οι ευθείες που συνδέουν τα μέσα των απέναντι πλευρών του είναι κάθετες.
* Ένα τετράπλευρο είναι ορθοδιαγώνιο αν και μόνο αν οι ευθείες που συνδέουν τα μέσα των απέναντι πλευρών του είναι ίσες.

Τα τετράπλευρα που είναι ισοδιαγώνια και ορθοδιαγώνια είναι ακριβώς τα τετράπλευρα των οποίων το παραλληλόγραμμο Βαρινιόν είναι ένα τετράγωνο.

## Δείτε επίσης
* Ορθοδιαγώνιο τετράπλευρο

## Σημειώσεις


## Παραπομπές


Κατηγορία:Τετράπλευρα
Αρμονικό τετράπλευρο

Στην γεωμετρία, **αρμονικό τετράπλευρο** είναι ένα τετράπλευρο το οποίο είναι εγγράψιμο σε κύκλο και το γινόμενο των απέναντι πλευρών του είναι ίσο. Πιο συγκεκριμένα, το εγγράψιμο τετράπλευρο \rm AB\Gamma\Delta είναι αρμονικό αν
:\rm AB \cdot \Gamma\Delta = B\Gamma \cdot \Delta A.
Ισοδύναμα είναι ένα εγγράψιμο Απολλώνιο τετράπλευρο.

## Ειδικές περιπτώσεις
* Ο ορθογώνιος χαρταετός είναι αρμονικό τετράπλευρο.

## Δείτε επίσης
* Απολλώνιο τετράπλευρο
* Εγγράψιμο τετράπλευρο

## Παραπομπές


Κατηγορία:Τετράπλευρα
Βουλευτικές εκλογές 2025 στην Ακτή Ελεφαντοστού

Οι βουλευτικές εκλογές διεξήχθησαν στην Ακτή Ελεφαντοστού στις 27 Δεκεμβρίου 2025. Ο κυβερνών Συναγερμός Χουφουετιστών για τη Δημοκρατία και την Ειρήνη κέρδισε 197 από τις 255 έδρες στην Εθνοσυνέλευση.

## Εκλογικό σύστημα
Τα 255 μέλη της Εθνοσυνέλευσης εκλέγονται από 169 μονοεδρικές εκλογικές περιφέρειες και 36 πολυεδρικές περιφέρειες με από δύο έως έξι έδρες. Στις μονοεδρικές περιφέρειες οι ψηφοφόροι ψηφίζουν έναν υποψήφιο, ο οποίος εκλέγεται με το σύστημα σχετικής πλειοψηφίας, ενώ στις πολυεδρικές περιφέρειες οι υποψήφιοι εκλέγονται με το σύστημα πλειοψηφικής ψήφου κατά πλειοψηφία, όπου οι ψηφοφόροι ψηφίζουν μία κλειστή λίστα και η λίστα που λαμβάνει τις περισσότερες ψήφους καταλαμβάνει όλες τις έδρες της περιφέρειας.

## Υποψήφιοι
Περισσότεροι από 2.700 υποψήφιοι διεκδίκησαν την εκλογή τους, συμπεριλαμβανομένων σχεδόν 800 ανεξάρτητων.

## Εκστρατεία
Ο αντιπολιτευόμενος PDCI-RDA κατηγόρησε υποστηρικτές του κυβερνώντος RHDP ότι συγκέντρωναν παράνομα ονόματα ψηφοφόρων, αριθμούς τηλεφώνων, στοιχεία εκλογικών καρτών και πληροφορίες εκλογικών τμημάτων, προσφέροντας χρηματικά ποσά έως και 300.000 φράγκα CFA, καθώς και τη διανομή μοτοσικλετών, στο πλαίσιο προσπαθειών επηρεασμού του εκλογικού αποτελέσματος. Επίσης, επισήμανε την εξαφάνιση περισσότερων από 25.000 εκλογικών καρτών στο Πορ-Μπουέ.

## Αποτελέσματα
Επίσημες αναφορές από την Ανεξάρτητη Εκλογική Επιτροπή (IEC) ανέφεραν ότι ο Συναγερμός Χουφουετιστών για τη Δημοκρατία και την Ειρήνη (RHDP) κέρδισε 197 από τις 255 έδρες στις εκλογές, 34 περισσότερες έδρες από όσες κατείχε στην απερχόμενη Εθνοσυνέλευση. Η συμμετοχή αναφέρθηκε στο 35%, δύο ποσοστιαίες μονάδες χαμηλότερα από τις προηγούμενες εκλογές. Το κύριο κόμμα της αντιπολίτευσης, το Δημοκρατικό Κόμμα της Ακτής Ελεφαντοστού – Αφρικανικός Δημοκρατικός Συναγερμός (PDCI), είδε τον αριθμό των κοινοβουλευτικών εδρών του να υποδιπλασιάζεται από 66 σε 32. Περίπου 20 μέλη του κοινοβουλίου εξελέγησαν ως ανεξάρτητοι, πολλοί από τους οποίους ήταν αποσχισθέντες από το RHDP.

Το RHDP κυριάρχησε κυρίως στα προπύργιά του στον βορρά και σημείωσε κέρδη στις νότιες και δυτικές περιοχές που ιστορικά ήταν πιστές στην αντιπολίτευση. Το Κόμμα των Αφρικανικών Λαών – Ακτή Ελεφαντοστού (PPA–CI), το οποίο απείχε από τις εκλογές, έχασε όλες τις έδρες του.

## Παραπομπές

2025
βουλ Ακτη Ελεφ
Congratulations (τραγούδι, Traveling Wilburys)

Το "**Congratulations**" είναι ένα τραγούδι του αγγλοαμερικανικού supergroup Traveling Wilburys. Στο τραγούδι συμμετέχει το μέλος Μπομπ Ντίλαν, ο οποίος τραγουδάει στα φωνητικά.

## Παρασκήνιο

Το τραγούδι γράφτηκε κυρίως από τον Μπομπ Ντίλαν.  Ο μηχανικός ήχου του Τομ Πέτι, Ντον Σμιθ, δήλωσε σχετικά με την ηχοληψία του κομματιού: «Ήμασταν ακριβώς στη μέση της προετοιμασίας των ήχων για το 'Last Night' και ο Μπομπ άρχισε να φτιάχνει τον ρυθμό για το 'Congratulations'» 

## Υποδοχή
Σύμφωνα με τον συγγραφέα Όλιβερ Τρέιτζερ: «Με την πρώτη ματιά, το 'Congratulations' μοιάζει με ένα από τα πιο ζοφερά τραγούδια των Wilburys—μέχρι να ακουστεί το χιούμορ, δηλαδή. Ένα ή δύο επαναλαμβανόμενα ακούσματα αποκαλύπτουν μια σύνθεση που ο αφηγητής φαίνεται να λέει στην πραγματικότητα στο άτομο το οποίο συγχαίρει να ξεκουμπιστεί».  Ο Στίβεν Τόμας Έρλεβιν δήλωσε σε μια κριτική για το *[[Traveling Wilburys Vol. 1|Traveling Wilburys Vol.]]* *[[Traveling Wilburys Vol. 1|1]]* στο AllMusic ότι ήταν ένα «αυθόρμητο τραγούδι το οποίο σου σπαράζει την καρδιά»  Ο Μάθιου Γκρίνγουαλντ δήλωσε σε μια κριτική για το τραγούδι στο AllMusic ότι «Αν και είναι ένα θλιβερό τραγούδι για την αποσύνθεση ενός ρομαντισμού, υπάρχει μια αίσθηση του χιούμορ εδώ και αυτό αφαιρεί το στίγμα των μεγάλων προσδοκιών που αναμφίβολα αντιμετώπισε το συγκρότημα κατά τη διάρκεια του σχηματισμού του» και ότι «Μερικά εξαιρετικά αρμονικά φωνητικά από τους Τζορτζ Χάρισον και Τζεφ Λιν ολοκληρώνουν την ενορχήστρωση, προσθέτοντας στη συνολική συντροφικότητα η οποία επικρατεί σε όλο το άλμπουμ».

## Προσωπικό
Σύμφωνα με τον ερευνητή του Μπομπ Ντίλαν, Όλοφ Μπιόρνερ: τα (;) οφείλονται στο γεγονός ότι το τραγούδι έχει εναλλακτικό προσωπικό για το ποιος συνέβαλε στο όργανο, που αναφέρεται στη Βάση Δεδομένων Τραγουδιών του Τζεφ Λιν.

* Μπομπ Ντίλαν – κύρια φωνητικά, ακουστική κιθάρα,
* Ρόι Όρμπισον – ακουστική κιθάρα, δεύτερα φωνητικά 
* Τζορτζ Χάρισον – ακουστική κιθάρα, δεύτερα φωνητικά 
* Τομ Πέτι – ακουστική κιθάρα, δεύτερα φωνητικά 
* Τζεφ Λιν – κιθάρες, μπάσο, συνθεσάιζερ, πλήκτρα, δεύτερα φωνητικά 
* Ηλεκτρονικά ντραμς – ντραμς(;) 
* Τζιμ Κέλτνερ – ντραμς(;) 
* Ρέι Κούπερ – κρουστά 

## Παραπομπές


## Πηγές
* 
* 
* 
* 

Κατηγορία:Τραγούδια του 1988
Κατηγορία:Τραγούδια των Traveling Wilburys
Νίκος Τολούδης

Ο **Νίκος Τολούδης** (6 Ιουλίου 1945), είναι Έλληνας παλαίμαχος τερματοφύλακας.
Γεννήθηκε στο Αδελφικό Σερρών αλλά σε ηλικία 11 ετών μετακόμισε οικογενειακώς στη Θεσσαλονίκη, όπου και ξεκίνησε να παίζει ποδόσφαιρο αρχικά στην **Αναγέννηση Νεάπολης** και έπειτα στον **Ποσειδώνα Καλλιθέας**.

Το 1973 μεταγράφηκε στα τμήματα νέων του Άρη Θεσσαλονίκης αλλά αγωνιζόταν κυρίως ως αναπληρωματικός του Νίκου Χρηστίδη. Αγωνίστηκε στην β’ ομάδα του Άρη από το 1973 έως το 1975, ενώ πραγματοποίησε το ντεμπούτο του στην 'Α Εθνική στις 29 Δεκεμβρίου 1974 στον εκτός έδρας αγώνα με την Καστοριά.

Τη σεζόν 1975-76 παραχωρήθηκε με υποσχετική στoν Καμπανιακός με τη φανέλα του οποίου αγωνίστηκε ως βασικός στη Β΄ Εθνική Κατηγορία.

Το καλοκαίρι του 1976 επέστρεψε στον Άρη αλλά  παρέμεινε ως δεύτερος τερματοφύλακας της ομάδας, πίσω από τον Παπαφλωράτο. Πραγματοποίησε μόλις 3 εμφανίσεις σε αγώνες πρωταθλήματος καθώς και μια εμφάνιση, στις 7 Δεκεμβρίου 1977 κόντρα στην Ριέκα για το θεσμό του Βαλκανικού Κυπέλλου. 

Το καλοκαίρι του 1978 ήρθε σε σύγκρουση με τη διοίκηση του Άρη και ζήτησε να αποδεσμευθεί από την ομάδα. Πράγματι έμεινε ελεύθερος  και μεταγράφηκε στον Πανσερραϊκό με τη φανέλα του οποίου πραγματοποίησε 9 συμμετοχές στο πρωτάθλημα της Α’ Εθνικής κατά τη σεζόν 1978-79. 

Μάλιστα κατά τη δεύτερη αγωνιστική του πρωταθλήματος διεξήχθη ο αγώνας μεταξύ Άρη και Πανσερραϊκού, ο οποίος κρίθηκε στο 78 λεπτό με ένα τέρμα το οποίο σημειώθηκε από εσφαλμένη εκτίμηση του Τολούδη με αποτέλεσμα να  επικριθεί σφοδρά ο παίκτης, παρά το γεγονός ότι μέχρι εκείνο το σημείο είχε διασώσει πάνω από 15 φορές την εστία του.

Την επόμενη χρονιά αγωνίστηκε στην Αναγέννηση Γιαννιτσών χωρίς όμως να ολοκληρώσει την αγωνιστική χρονιά. Αποχώρησε και τερμάτισε την καριέρα του ως επαγγελματίας ποδοσφαιριστής.

Συνέχισε ωστόσο ως παίκτης-προπονητής στις παρακάτω ομάδες χαμηλότερης κατηγορίας:  Γαλάτιστα (1981), Π.Ο.Ξηροκρήνης 1982-85 (Δ΄ Εθνική κατηγορία),  Σουρωτή (1986), ξανά στη Γαλάτιστα (1987), Τερψιθέα (1988) και τη διετία 1989-91 στην Κασσάνδρα, την οποία και ανέβασε στη Δ΄ Εθνική.
## Παραπομπές

## Εξωτερικές πηγές
* Τολούδης: “1.000.000 φορές μετάνιωσα που έφυγα από τον Άρη”! (photos)

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Άρη Θεσσαλονίκης
Αντιπαλότητα Μέσι - Ρονάλντο

250px|μικρογραφία|Ο Κριστιάνο Ρονάλντο και ο Λιονέλ Μέσι μετά από διεθνές φιλικό αγώνα στις 9 Φεβρουαρίου 2011

Η **αντιπαλότητα Μέσι - Ρονάλντο**, είναι αθλητική αντιπαλότητα στο ποδόσφαιρο που προωθείται από τα μέσα ενημέρωσης και τους οπαδούς και περιλαμβάνει τον Αργεντινό ποδοσφαιριστή Λιονέλ Μέσι και τον Πορτογάλο ποδοσφαιριστή Κριστιάνο Ρονάλντο, κυρίως επειδή είναι σύγχρονοί τους και λόγω των παρόμοιων υψηλών ρεκόρ και αθλητικών τους επιτυχιών. Πέρασαν εννέα σεζόν στο απόγειο της καριέρας τους αντιμετωπίζοντας τακτικά ο ένας τον άλλον, αγωνιζόμενοι για τις δύο αντίπαλες ομάδες τηςLa Liga, την Μπαρτσελόνα και τη Ρεάλ Μαδρίτης.

Μαζί, έχουν πετύχει διάφορα ιστορικά ορόσημα, θεωρούμενοι ως δύο από τους καλύτερους ποδοσφαιριστές όλων των εποχών. Είναι δύο από τους πιο τιμημένους παίκτες όλων των εποχών, έχοντας κερδίσει συνολικά 80 επίσημα τρόπαια (Μέσι 46, Ρονάλντο 34) κατά τη διάρκεια μέχρι στιγμής, και έχουν σπάσει τακτικά το φράγμα των 50 γκολ σε μία μόνο σεζόν. Σύμφωνα με την IFFHS, είναι οι μόνοι δύο παίκτες που σκόραραν πάνω από 800 γκολ ο καθένας στην καριέρα τους για σύλλογο και εθνική ομάδα. Ο Ρονάλντο κατέχει το ρεκόρ για τα περισσότερα επίσημα γκολ.

Δημοσιογράφοι και σχολιαστές συζητούν τακτικά τα ατομικά προσόντα και των δύο παικτών σε μια προσπάθεια να διαπιστώσουν ποιος πιστεύουν ότι είναι ο καλύτερος παίκτης στο σύγχρονο ποδόσφαιρο ή και από τη δημιουργία του αθλήματος. Ανεξάρτητα από την προτίμηση, οι κριτικοί ποδοσφαίρου συμφωνούν γενικά ότι και οι δύο είναι οι καλύτεροι παίκτες της γενιάς τους, ξεπερνώντας τους συνομηλίκους τους με σημαντική διαφορά.[14] Ο Ρονάλντο έχει λάβει επαίνους για τα σωματικά του χαρακτηριστικά, τις ικανότητές του στο σκοράρισμα και την απήχησή του σε πολλά πρωταθλήματα, ενώ ο Μέσι επαινείται για τον συνδυασμό ντρίμπλας, παιχνιδιού και σκοραρίσματος. Μερικοί σχολιαστές επιλέγουν να αναλύσουν τις διαφορετικές σωματικές διαστάσεις και τα στυλ παιχνιδιού των δύο, ενώ μέρος της συζήτησης περιστρέφεται γύρω από τις αντίθετες προσωπικότητες των δύο παικτών. Ο Ρονάλντο μερικές φορές περιγράφεται ως κάποιος με ιδιοσυγκρασιακό χαρακτήρα, ενώ ο Μέσι θεωρείται ότι έχει πιο συγκρατημένη προσωπικότητα. Αρκετοί σχολιαστές και παίκτες εξέφρασαν την άποψη ότι ο Μέσι έλυσε τη συζήτηση αφού οδήγησε την Αργεντινή στη νίκη στο Παγκόσμιο Κύπελλο FIFA του 2022, αν και πολλοί συνεχίζουν να βλέπουν την αντιπαλότητα ως θέμα προσωπικής προοπτικής και διαρκούς κληρονομιάς.

## Παραπομπές


Κατηγορία:Ποδοσφαιριστές
Κατηγορία:Ποδόσφαιρο